З пачаткам Вялікай Айчыннай вайны даводзілася зарабляць пілаваннем дроваў, уборкай збожжа, капаннем бульбы, афарміцельскімі работамі і інш. Спяваў у хоры пры Беларускім камітэце ў Беластоку, быў адным з лепшых яго тэнараў. Хор выконваў беларускія народныя песні, ездзіў па ўсёй Беласточчыне. 3 лютага 1943 года выступаў у Пружанах. У сувязі з разгромам нямецкіх войскаў ў Сталінградскай бітве ў Германіі была абвешчана нацыянальная жалоба з 4 па 6 лютага. Праз жалобу канцэрт адклалі, і артыстаў рассялілі па кватэрах. Мікалай Чураба патрапіў да сям’і Утгафаў дзе пазнаёміўся з 17-гадовай Таццянай, сваёй будучай жонкай. Пасля таго як незамужніх дзяўчын пачалі выводзіць у Германію, Чураба вярнуў з Беластока ў Пружаны і 19 мая 1943 года яны з Таццянай павянчаліся ў Прачысценскай царкве і засталіся жыць у Пружане. Сціплае вясельнае застолле адбылося праз некалькі дзён, сярод гасцей быў спявак Міхаіл Забэйда-Суміцкі, які прыехаў у Пружаны з канцэртам, і будучы кампазітар Юрый Семяняка. У будучым у іх сям’і нарадзіліся трое дзяцей.